Mate Rimac
<s>Mate Rimac (Livno, 1988.) je hrvatski inovator, poduzetnik te osnivač i direktor tvrtki Rimac Automobili i Greyp Bikes.</s>

<s>Obrazovanje i prvi izumi 
Rodio se je 1988. u Livnu, BiH.</s><s>Tokom srednješkolskog obrazovanja se istaknuo inovacijama s kojima je pobjedio na državnoj i županijskoj razini natjecanja elektrotehničara i inovatora 2006. godine.</s><s>Maturalni rad i prvi patentirani izum Mate Rimac nazvan iGlove (zamjena za tipkovnicu i miš) je 2006. godine osvojio Zlatno Teslino jaje, VIDI e-novation  nagradu, za najbolji ICT proizvod u Hrvatskoj.</s>

<s>Domaće nagrade su omogućile natjecanje na svjetskoj razini u sklopu internacionalnih natjecanja, gdje je Mate uz iGlove prezentirao i drugi izum - Active Mirror System (sustav za uklanjanje mrtvog kuta u automobilima) te sa ta dva izuma neočekivano osvajao prva mjesta unatoč snažnoj internacionalnoj konkurenciji.</s><s>2006. godine je osvajao zlatnu medalju sa posebnom pohvalom u Južnoj Koreji na natjecanju ISIE 2006., zlatnu i srebrnu medalju u Nürnbergu na natjecanju IENA 2006 i Genius Award 2006. u Budimpešti.</s><s>2007. godine su uslijedile internacionalne nagrade u Malejziji, Švicarskoj i Hrvatskoj.</s><s>Brojne internacionalne i domaće nagrade za inovacije i elektrotehniku su Mati Rimcu donijeli titulu najnagrađivanijeg mladog Hrvatskoj inovatora.</s>

<s>2007. godine Mate Rimac upisuje veleučiište VERN (ekonomija poduzetništva) te kao brucoš pobjeđuje u Business Plan Contestu (i osvaja nagradu od 15.000 kn) sa najboljim poslovnim planom - plan za komercijalizaciju njegovih prethodnih izuma.</s>

<s>2014. odlikovan je Redom Danice Hrvatske s likom Nikole Tesle.</s>

<s>Rimac Automobili</s>

<s>Od prvog zarađenog novca, Mate Rimac je kupio BMW E30 323i (1986. godište) te vozio drift, drag i druge utrke s njim.</s><s>Nakon što je benzinski motor tokom jedne utrke eksplodirao, odlučio je spojiti svoje dvije strasti - automobile i tehnologiju, te je 2007. godine krenuo preuređivati stari BMW-a.</s><s>Dodao mu je električni pogon u garaži njegovih roditelja u Samoboru.</s><s>Nakon godinu dana trajanja projekta, prvi put je vozio svoj preuređeni BMW te su odrađena prva testiranja.</s><s>Mate nije bio zadovoljan ostvarenim performansama te je krenuo u razvoj vlastitih komponenti.</s><s>Kako bi testirao komponente, počeo je sudjelovati na utrkama.</s><s>Pošto gotovo svi oblici motosporta imaju restrikcije i pravilnike koji se odnose na motore sa unutarnjim izgaranjem (kao recimo kategorizacija po radnom obujmu motora) jedine utrke na kojima je mogao sudjelovati su bile drag (utrke ubrzanja) i drift (proklizavanje stražnjim krajem) utrke.</s><s>Tokom svake utrke su se pokazale slabe točke koje su tijekom vremena poboljšane.</s><s>Nakon svake utrke automobil je unaprijeđivan i poboljšavan pa je tako postajao sve brži, lakši, efikasniji i pouzdaniji.</s><s>Na 402 stree-raceu 2011. godine u Velikoj Gorici  električni BMW je pobjedio u klasi 11 i na taj način postao jedan od najbržih automobila u regiji uopće.</s><s>Iste godine je Mate Rimac sa tim automobilom srušio 5 FIA i Guinnessovih rekorda za najbrže ubrzavajuće električne automobile.</s>

<s>2009. godine Mate Rimac je osnovao tvrtku Rimac Automobili s naumom razvoja i proizvodnje najnaprednijih električnih sportskih automobila na svijetu.</s><s>2011. godine je Concept_One predstavljen na najvećem sajmu automobila te godine - IAA u Frankfurtu.</s><s>Početkom 2013. godine je prvi primjerak automobila isporučen što ga čini prvim automobilom koji je Hrvatska kao država proizvela i izvezla.</s>

<s>Tvrtka se vremenom razvila u inženjersku i proizvodnu tvrtku koja uz vlastite automobile, razvija i proizvodi razne automobile i prototipe za druge (prvenstveno automobilske) tvrtke.</s>

<s>Priznanje za uspjeh tvrtke i rada Mate Rimca pristižu sa svih dijelova svijeta, pa ga tako primjerice američki Bloomberg uvrštava u osobe 2012. godine.</s>

<s>2013. godine Mate Rimac osniva novu tvrtku - Greyp Bikes, sa namjenom proizvodnje visokotehnoloških dvokotača.</s>

<s>Izvori</s>

<s>Hrvatski poduzetnici
Hrvatski izumitelji
Biografije, Livno</s>

